Jyllandsposten, 1841-06-18
Jeg seer af Aarhuus Avis Nr. 86, at Hr. Ritmesteren ogsaa hører til dem, som rive ned paa min Plan til Hesteavlens Fremme i Jylland og vel nærmest af den Grund, som De selv bemærker, fordi De finder et Forsvar nødvendigt, da De i 9 Aar har været Medlem af Comiteen for den jydske Afdeling af Selskabet til Hesteavlens Fremme, og i Forening med 2 andre Medlemmer af Actieforeningen, kjøbt Cassio og bidraget med Mange til Anskaffelsen af Brother to Mar grave." – Dette, maa jeg tilstaae, ere rigtignok Grunde, som ere slaaende, thi naar man har været i 9 Aar en Comitee til Hesteavlens Fremme, uden endog i allermindste Maade, i Ordets egentlige Forstand, at have udvirket det allermindste til Hesteavlens virkelige Fremme, saa maa man dog i det Ringeste tillade, at man i offentlige Blade giver sig "Mine af, at have udvirket noget Stort, endskjøndt ikke synligt for Menneskesandsen. Eller maa jeg spørge Hr. Ritmesteren, hvad har da vel været Frugten af de Pengesummer, som Regjeringen har anvendt her i Jylland til Hesteavlens Fremme? Hvor skal man gaae hen i Provindsen for at opsøge dens gode Virkninger, De siger: "Beviset for den ædle Hesteraces Fortrin maatte offentligt aflægges, og derfor bleve saadanne Væddeløb foranstalte de, der kunde indkalde værdifulde Heste udenfra. Men jeg paastaaer, at De hellere burde have bestræbt Dem for, at fremkalde værdifulde Heste inde i Landet og dette var bleven Tilfældet, naar der vare blevne indkjøbte fra først af gode, solide Halvblodshingste og vel ogsaa Heelblodshingste, men da af bedste Sort, og ikke saadanne Exemplarer som Cassio og Brother to Margrave; thi i hvem der saa end har været med at indkjøbe disse, saa ere de uskikkede til at forædle Heste racen og burde følgelig aldrig have været anskaffede til Beskelere. At paaberaabe sig 9 Aars Anciennitet, som Medlem af en Comitee, har derfor Jntet at betyde, og ligesaalidet at ville ligne saadanne Fadaiser af slet indkjøbte Fuldblodshingste med fra først af indførte feilfulde Dampskibe - thi saadan en Lignelse er meget haltende. Et er det nemlig, at tidligere maadelige Dampskibe bleve afløste med nyere af bedre Construe tion, og et andet derimod, at de først indførte Hingste, der vare indførte for at forbedre Hesteracen i en Provinds, ved Bedækningen modvirkede, hvad der netop skulde have været fremmet. Her er Talen ikke om den oprindelige Priis, hvorfor Dampskib og Fuldblodshingst blev indkjøbt, nei lad der kun ved begge tabes, dette er ligemeget, men betænkes maa der, hvad en hee Provindses Hesterace udsættes for, ved at blive belemret med saadant Afkom, som det, hvormed nu saa Mange brænde inde. Lad os da høre, hvad de 18000 Rbd. have indbragt Provindsen, som nu snart ere brugte ved Væddeløbene, Lad os høre om nogen Upartisk vil tilstaae, at Jyderne ingen Præmier af Værdi burde indhøste paa Banerne, om det er nogen Tilfredsstillelse at see disse aarlig opslugte af Fremmede, og viis os, hvor man skal reise hen i Provindsen, for at finde godt Halvblodsafkom efter Fuldblodshingstene? Det nytter derfor ikke, at Hr. Ritmesteren giver sig Mine af, at han kan omstøde min Plan, som er bygget paa den uomtvistelige Sandhed, at alene stærk benede og gode Halvblodshingste formaae at frembringe den Race af Heste i Jylland, som vil være til Provindsens sande Nytte. At enhver uhildet Landmand vil være enig med mig heri, er en Sag, hvorom jeg er aldeles overbeviist, og derfor skulle mindst saadanne Anskuelser, som De, Hr. Ritmester Friis, har fremsat, have til Følge, at jeg skulle opgive mine Bestræbelser, som jeg nu kun haaber stedse meere og meere skulle kunne bringes i Udførelse. Jsaach Nathansen.